Gandolfinis familie kan miste millioner i arveavgift
Skuespilleren James Gandolfini døde brått forrige måned. Han etterlot seg kone og to barn, samt en skyhøy formue. Nå skriver New York Daily News at 30 millioner amerikanske dollar av Gandolfinis formue på om lag 70 millioner dollar kan gå tapt i en arveavgift. - Med tanke på skatten er dette et mareritt, sier eiendomsadvokat William Zabel til New York Daily News.Ifølge skatteadvokaten er skuespillerens største feilgrep å etterlate 80 prosent av eiendomsinvesteringene sine til sin ni måneder gamle datter og sin søster. De vil nå måtte betale en arveavgift på om lag 30 millioner dollar. Avgiften må betales innen ni måneder opplyser Zabel. Dette kan føre til at Gandolfinis familie må selge unna eiendom for å kunne dekke regningene, skriver nettstedet.De 20 resterende prosentene av eiendomsinvesteringene etterlot Gandolfini til sin kone, Deborah Lin. Også må betale mye av formuen til myndighetene. I steden for å få 20 prosent av hele formuen på 70 millioner dollar, vil hun få 20 prosent av 40 millioner - summen som vil være igjen når avgiften er betalt, melder New York Daily Post. - Det er en katastrofe, påpeker eiendomsadvokaten til nettstedet. Den eksakte størrelsen på Gandolfinis formue er imidlertid noe uklar. Den endelige rapporten vil ikke bli lagt frem før i desember opplyser nettstedet.
Gandolfini etterlot seg en skyhøy formue. Nå kan familien miste millioner av formuen til arveavgift.